Flughaveno de Václav Havel Prago

La Flughaveno de Václav-Havel Prago (ĉeĥe Letiště Václava Havla Praha) estas internacia flughaveno en Prago troviĝanta en la praga parto Ruzyně. La Flughaveno Prago de Václav-Havel estas la plej granda internacia flughaveno en Ĉeĥio. La flughaveno estis nomita laŭ prezidanto de Ĉeĥio, Václav Havel. La nabo de la Ĉehia flugkompanio České aerolinie estas lokita en tiu flughaveno. Historio La Flughaveno Praga-Ruzyně komencis funkciadon la 3-an de julio 1937. Ĝis tiu epoko, Flughaveno Praga-Kbely estis centra flughaveno por Prago. Ĉeĥoslovakia registaro decidis konstrui novan flughavenon en la 1930-aj jaroj. La unua flugo en flughaveno Praga-Ruzyně estis farita de ĉeĥoslovakia flugkompanio, Ĉeĥoslovakia Aviada Kompanio (ĉeĥe Československá letecká společnost). Dum la Praga printempo, la flughaveno estis okupita de Soveta armeo por okupi Pragon. En 2011, por memori la unuan prezidanton de Ĉehio Václav Havel, Slovaka kinreĝisoro Fero Fenič proponis alinomi flughavenon Prago al Vaclav Havela Praga Flughaveno. Lia propono estis subtenita de famaj ĉeĥoj kiaj Jiří Bartoška, Tereza Brdečková, Vera Ĉaslavska. La 21-an de marto 2012, Ĉeĥia registaro decidis alinomi nomon de Flughaveno Prago al Václav Havela Praga Flughaveno. Pro malbonaj teknikaj kondiĉoj de kurejo 12R/30L kaj por plenumi kategorion 3 de Instrumenta Surteriga Sistemo (angle Instrumental Landing System), inter 2012 kaj 2013 jaroj nova kurejo 06R/24L estis konstruita. Terminaloj La Flughaveno Prago de Václav-Havel havas kvar terminalojn: Terminalo A: Por pasaĝeroj de ŝtatoj ekster Schengen-spaco Terminalo B: Por pasaĝeroj de membroŝtatoj de Schengen-spaco Terminalo C: Por privataj flugoj Terminalo D: Por VIP-oj kaj ŝtataj vizitoj. Terminalo D estas la plej malnova parto en la flughaveno. Referencoj